《初寒拜先考墓适君常侄携茶榼至口占》
明代·黄公辅

乘寒一拜小梅陇，陟巘穿林两袖轻。有客携茶并小榼，向余说偈及无生。

才看塔影连山色，又听松涛和鸟声。无限子情何处看，长江荡漾晚霞明。

作者简介：明广东新会人，字振玺。万历四十四年进士，官御史，忤魏忠贤去官。后迁江西参政，分守宝庆，有政绩。